Индина

**Индина** је једна од главних ликова, риболико чудовиште и вођа Краљевске страже. Често виђена у свом оклопу, јури протагонисту кроз Водопаде и често не успешно пролазе ти покушаји или је Дете чудовиште зезне.

## Профил

### Изглед

#### Нормално

Индина се по први пут појављује у свом оклопу светлих и тамних нијанси сиве боје, али без њега је риболико, антропоморфно чудовиште. Има плаве крљушти и дугу, црвену косу везану у реп. Има црвена и плава пераја са обе стране своје главе и има пар жутих зуба који штрче. Она преко левог ока носи повез. Она носи и црну мајицу без рукава и фармерке. Њене очи имају жуту беоњачу и црне, вертикалне зенице. Индина нема нос.

#### Састанак са Алфином

У току састанка са Алфином, Индина носи белу мајицу са рол-крагном испод црне јакне од коже, црне панталоне, руж, светао повез за очи и нешто њене косе јој пада на лице.

#### Неумирућа

Кад год путем упорности преживи након што јој број животних поена падне на нулу, зенице јој постају беле, а беоњача црна. Нема више повез за очи и њена празна очна шупљина емитује светлост у облику копља. Коса јој се на крајевима заоштри и пераја такође. Такође има и нов, тамнији оклоп, са сликама ДУШЕ на предњем делу и рукавицама, заједно са избоченим чизмама.

### Личност

Индина све ради са страшћу и брзо делује својим идејама. Иако жели да порази протагонисту, одлучује да буде фер и објасни како функционише зелени мод. Између осталог, Азгор ју је научио дозом миротворства. Када по први пут сретне протагонисту, она се бори са њим/њом како би се обистинио Азгоров план да се сакупе седам људских ДУША, али ако протагониста покаже милост, она га/је исто толико брзо брани од Азгора.

Индина воли да помаже осталима и помиње Ширену и Папируса у разним вештинама. Она не воли загонетке, воли практичне шале, ужива у аниме серијама, што је резултат дружења са њеним љубавним интересом, Алфином, али зато што је Алфина њој рекла да су аниме историја људи.

Од свих чудовишта, Индина поседује највише упорности. Топи се пре своје смрти, наговештавајући да њено тело не може да издржи толику количину упорности.

## Главна прича

### Неутралан пут

Протагониста налази Индину по први пут након што уђе у Водопаде и стоји на литици. Ако је Папирус жив, он долази и покушава да је убеди да не нашкоди детету. Када се протагониста покрене кроз траву, шушкање је упозорава на то да се тамо налази и прегледа траву пре повлачења. Она га/је прати кроз Водопаде и стално напада, али протагониста увек избегне тако што или избегне нападе или интервенише Дете чудовиште. Касније ће Индина прићи протагонисти када се Дете чудовиште буде држало за ивицу моста. Ако протагониста спаси Дете чудовиште, оно ће га/је заштитити од Индине; у супротном, Индина скаче да спаси Дете чудовиште.

Након овога, Индина се среће са протагонистом на врху пећине док даје монолог који је доста вежбала. Међутим, она га одсеца јер је заборавила остатак и улеће у битку.

Након што јури протагонисту у Врелу земљу, Индина пада у несвест од прегревања. Онда може протагониста да јој да воду, да сву воду проспе испред ње или да настави у Врелу земљу. Ако добије воду, она стоји, гледа око себе и повлачи се.

### Пут истинитог миротворца

Ако се протагониста спријатељи са Папирусом, он га/је зове усред јурњаве са Индином и предлаже да би могао/ла да се дружи са њом. Ако протагониста Индини да воду, могуће је спријатељити се са њом докле год протагониста нема ниједан EXP. Након битке, протагониста може да се врати и да се спријатељи са њом.

Индина нема позитивне емоције према протагонисти, али се све окреће када Папирус њој представља спријатељавање као изазов. Она каже протагонисти да ће то бити "савршена освета" и каже да ће бити опседнут/а њом до краја. За време састанка, она објашњава како је постала вођа краљевске страже и одједном схвата да је у то време Папирусов час кувања. Она инсистира да протагониста кува са њом и на крају се њена кућа запали. Исмејана и осећајући се да је покушај спријатељавања пропао, она се бори са њим/њом и даје му/јој шансу на први потез. Без обзира на то колико нападне, протагониста увек напада са једним поеном силе на крају. Она неће умрети и схватиће да нико од њих двоје/две неће да повреди једно другог/једна другу.

Пошто јој се кућа запалила, Индина се сели код Папируса и Санса.